**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**DĖL JAUNIMO INICIATYVŲ IR PROGRAMŲ PROJEKTŲ DALINIO FINANSAVIMO KLAIPĖDOS MIESTO SAVIVALDYBĖS BIUDŽETO LĖŠOMIS TVARKOS APRAŠO PATVIRTINIMO**

2019-11-28

**1. Sprendimo projekto esmė, tikslai ir uždaviniai.**

Šio sprendimo projekto tikslas – patvirtinti jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarko aprašą (toliau – Aprašas).

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 7 straipsnio 22 punktu ir Lietuvos Respublikos jaunimo politikos pagrindų įstatymo 8 straipsnio 1 punktu.

Klaipėdai tapus Europos jaunimo sostine atsiranda papildomas finansavimas jaunimo iniciatyvoms. Šiuo atveju norima finansuoti tiek eilinius jaunimo projektus, tiek susijusius su Europos jaunimo sostine. Taigi tam, kad būtų išvengta daugybės aprašų kūrimo, siekiama patvirtinti vieną aprašą, kuriuo būtų galima finansuoti tiek įprastai vykusias, tiek ir su Europos jaunimo sostine susijusias iniciatyvas. Taip pat siekiama, kad jaunimo projektai būtų finansuojami skaidriai, dėl to siūlomas projektų ekspertinis vertinimas.

**3. Kokių rezultatų laukiama.**

Nauju jaunimo iniciatyvų ir programų projektų dalinio finansavimo tvarkos aprašu siekiama tobulinti jaunimo projektų įvertinimą bei finansavimą.

Esminiai Aprašo pokyčiai:

1. Atsiranda dvi naujos sąvokos – jaunimo iniciatyvų projektas, kurio trukmė yra vieneri metai, ir programos projektas, kurio trukmė dveji metai. Abi projektų grupės bus finansuojamos pagal administracijos direktoriaus nustatytas finansavimo sąlygas.

2. Nebelieka ribojimo projekto sumai prašomai iš savivaldybės biudžeto, išskyrus tai, kad projekto poreikio sąmata turi būti ne mažesnė nei 1000 Eur;

3. Projektų vertinimą sudarys trys etapai: administracinės atitikties, ekspertinio vertinimo ir Jaunimo reikalų tarybos ir (arba) Europos jaunimo sostinės tarybos rekomendacijos;

4. Administracinį vertinimą atliks komisiją, sudaryta administracijos direktoriaus įsakymu.

5. Finansuojant su Europos jaunimo sostine 2021 m. susijusias iniciatyvas arba programas prižiūrės Europos jaunimo sostinės taryba.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Teigiama sprendimo priėmimo pasekmė: svaresnis sprendimų, susijusių su jaunimo projektų daliniam finansavimui skirtų asignavimų administravimu priėmimas ir įgyvendinimas. Dvimetis finansavimas padės jaunimo ir su jaunimu dirbančioms organizacijoms išlaikyti tęstine savo veiklą bei įgyvendinti didesnio mąsto renginius ar veiklas Klaipėdos mieste.

Neigiama sprendimo priėmimo pasekmė: sumažinus finansavimą jaunimo iniciatyvoms bus finansuota mažiau projektų, nes iš tų pačių lėšų reikės apmokėti ekspertines paslaugas. Taip pat pradžioje prieš paskelbiant naują konkursą gali užtrukti dokumentų ruošimo procedūros, nes reikės įsigyti ekspertines paslaugas.

PRIDEDAMA:

1. Jaunimo projektų dalinio finansavimo iš savivaldybės biudžeto lėšų nuostatai, patvirtinti Klaipėdos miesto savivaldybės tarybos 2018 m. lapkričio 29 d. sprendimu Nr. T2-257 „Dėl jaunimo projektų dalinio finansavimo iš savivaldybės biudžeto lėšų nuostatų patvirtinimo“, 9 lapai.

Jaunimo reikalų koordinatorė Aistė Valadkienė